**Kaasupörssin kaupankäynti-ilmoitussäännöt**

**Versio 1.0**

Luonnos v5

15.2.2018

# Muutokset

|  |  |  |
| --- | --- | --- |
| Versio | Pvm | Muutos |
| 1 | 13.9.2017 |  |
| 2 | 18.11.2017 | Vaatimukset taseryhmää koskien lisätty, päivitetty kaupankäynti-ilmoitusmenettelyn prosessia vastaamaan virtuaalisen kauppapaikan prosessia. |
| 3 | 13.12.2017 | Taseryhmien osalta korjauksia |
| 4 | 20.12.2017 | Viimeistely |
| 5 | 15.2.2018 | Viimeistelyä kommenttien perusteella |

Sisällysluettelo

[Muutokset 2](#_Toc506467483)

[1 Johdanto 4](#_Toc506467484)

[2 Määritelmät 5](#_Toc506467485)

[3 Kaasun omistajanvaihdokset Kaasupörssissä 6](#_Toc506467486)

[3.1 Kaasun omistajanvaihdokset Kaasupörssissä 6](#_Toc506467487)

[3.2 Kaasun omistajanvaihdosten ehdot Kaasupörssissä 6](#_Toc506467488)

[3.3 Kauppojen selvittäjän kaupankäynti-ilmoitukset 6](#_Toc506467489)

[3.4 Shipperien ja traderien kaupankäynti-ilmoitukset 6](#_Toc506467490)

[3.4.1 Tietojen toimittaminen shippereille ja tradereille 7](#_Toc506467491)

[3.5 Automatisoidut menettelyt 7](#_Toc506467492)

[3.6 Vastuunrajaukset 7](#_Toc506467493)

[3.7 Määränjako 8](#_Toc506467494)

[3.8 Maksut 8](#_Toc506467495)

[3.9 Muut ehdot 8](#_Toc506467496)

[3.10 Lisätiedot 8](#_Toc506467497)

# Johdanto

Kaasupörssin kaupankäynti-ilmoitussääntöjen tarkoituksena on edistää kaasun omistajanvaihdoksia shipperien, traderien ja kauppojen selvitysosapuolen välillä Kaasupörssissä solmittujen kauppojen osalta.

Kaasun omistajaa voi vaihtaa Kaasupörssissä vain kauppojen selvittäjä ja ne shipperit ja traderit, joilla on:

* solmittuna puitesopimus järjestelmävastaavan siirtoverkonhaltijan kanssa;
* solmittuna tarvittavat sopimukset Kaasupörssin kanssa;
* riittävät luottokelpoisuushyväksynnät järjestelmävastaavalta siirtoverkonhaltijalta tehdäkseen kauppoja Kaasupörssissä ja
* solmittuna kauppoja Kaasupörssissä.

Järjestelmävastaava siirtoverkonhaltija voi rajoittaa shipperien ja traderien mahdollisuuksia kauppojen solmimiseen Kaasupörssissä järjestelmävastaavan siirtoverkonhaltijan arvioiman järjestelmän toimituskyvyn ja päivittäisen markkinaosapuolten luottokelpoisuusarvion perusteella Kaasunsiirron sääntöjen mukaisesti ja kauppojen selvitysosapuolen suostumuksella.

Kaasupörssin kaupankäynti-ilmoitussäännöt noudattavat maakaasumarkkinalakia 587/2017. Kaasupörssin kaupankäynti-ilmoitussääntöihin ei ole sisällytetty asetuksen 1227/2011/EY vaatimuksia energian tukkumarkkinoiden eheydestä ja tarkasteltavuudesta (REMIT-asetus).

Kaasupörssin kaupankäynti-ilmoitussäännöt sisältävät viitteitä seuraaviin asiakirjoihin, joita ei ole vielä määritelty Kaasupörssin kaupankäynti-ilmoitussääntöjä varten:

• Kaasumarkkinoiden menettelytapa- ja tiedonvaihto-ohje

• Portaalin pääsyoikeussopimus ja käyttöohje

# Määritelmät

Ellei muuta ole asiayhteydessä mainittu, seuraavilla termeillä on alla esitetty merkitys:

**Kauppojen selvittäjä** on elinkeinonharjoittaja, jonka järjestelmävastaava siirtoverkonhaltija on sopinut selvittämään kaikki Kaasupörssissä solmitut kaupat.

Kaikilla muilla termeillä on sama merkitys kuin voimassa olevissa Kaasunsiirron säännöissä on esitetty.

# Kaasun omistajanvaihdokset Kaasupörssissä

## Kaasun omistajanvaihdokset Kaasupörssissä

Kaasumäärän omistajuus tiettynä ajanjaksona voidaan siirtää shipperiltä tai traderilta (luovutuksen tekevä osapuoli) toiselle shipperille tai traderille Kaasupörssissä solmituilla kaupoilla. Kaikissa Kaasupörssissä solmituissa kaupoissa vastapuolena toimii kauppojen selvittäjä, joka siten toimii sekä luovutuksen tekevän että hankinnan tekevän shipperin tai traderin vastapuolena. Kauppojen selvittäjän virtuaaliseen kauppapaikkaan lähettämät kaupankäynti-ilmoitukset ovat aina identtisiä Kaasupörssissä solmittujen kauppojen kanssa.

## Kaasun omistajanvaihdosten ehdot Kaasupörssissä

1. Luovuttaakseen tai hankkiakseen tietyn kaasumäärän Kaasupörssistä, shipperillä ja traderilla täytyy olla:
	1. solmittuna shipperin tai traderin puitesopimus järjestelmävastaavan siirtoverkonhaltijan kanssa;
	2. riittävä luottokelpoisuus, ks. Kaasunsiirron säännöt;
	3. hyväksytty ja rekisteröity Kaasupörssiin;
	4. täyttänyt kauppojen selvittäjän asettamat ehdot;
	5. valtuutus taseryhmän tasevastaavalta ilmoittaa kauppoja ko. taseryhmään; ja
	6. solmittuna kauppa ko. kaasumäärästä Kaasupörssissä.

Jos edellä esitettyjä ehtoja ei täytetä, Kaasupörssin kaupankäynti-ilmoitusta voidaan pienentää tai hylätä joko järjestelmävastaavan siirtoverkonhaltijan tai kauppojen selvittäjän toimesta.

## Kauppojen selvittäjän kaupankäynti-ilmoitukset

Kaasupörssissä kaupan lopullisen ja sitovan solmimisen jälkeen kauppojen selvittäjä lähettää kaupasta kaupankäynti-ilmoitukset virtuaaliseen kauppapaikkaan. Järjestelmävastaava siirtoverkonhaltija tiedottaa shippereitä ja tradereita hyväksytyistä kaupankäynti-ilmoituksista.

Virtuaalisen kauppapaikan vastaanottama kaupankäynti-ilmoitus kaupan selvittäjältä on voimassa, vaikka shipper tai trader on ilmoittanut erilaisia määriä tai ei ole ilmoittanut mitään virtuaaliseen kauppapaikkaan Kaasupörssissä solmituista kaupoista.

## Shipperien ja traderien kaupankäynti-ilmoitukset

1. Shipperien ja traderien ei tarvitse erikseen lähettää kaupankäynti-ilmoituksia virtuaaliseen kauppapaikkaan, ks. kohta 3.3 edellä. Jos shipper tai trader kuitenkin haluaa tehdä niin, tämä voi lähettää kaupankäynti-ilmoituksen Kaasupörssissä solmituista kaupoista yhdessä muiden kaupankäynti-ilmoitusten kanssa. Tähän voi olla seuraavia syitä:
2. Shipper ja trader voivat tarkastuttaa kauppojen selvittäjän hyväksytyt kaupankäynti-ilmoitukset vastaanottamalla virheilmoituksen järjestelmävastaavalta siirtoverkonhaltijalta siltä varalta, jos shipperin tai traderin lähettämä oma kaupankäynti-ilmoitus ei olisi identtinen kaupan selvittäjän lähettämän kaupankäynti-ilmoituksen kanssa; ja
3. tarkastaakseen oman kaasutaseensa perustuen kaikkiin antamiinsa kaupankäynti-ilmoituksiin.
4. Jos shipper tai trader lähettää kaupankäynti-ilmoituksia Kaasupörssissä solmituista kaupoista, shipperin ja traderin on annettava tiedot kaasumääristä muodossa kWh/d, jotka shipper tai trader haluaa luovuttaa tai hankkia tiettynä kaasutoimituspäivänä Kaasupörssissä yhdessä shipperin tai traderin oman osapuolitunnuksen kanssa.
5. Shipperin tai traderin kaupankäynti-ilmoituksella on aina pelkästään tiedottava merkitys. Jos siis hyväksytty Kaasupörssin antama kaupankäynti-ilmoitus ja shipperin tai traderin antama kaupankäynti-ilmoitus poikkeavat toisistaan, kauppojen selvittäjän ilmoitusta pidetään oikeana, ks. kohta 3.3 yllä.

### Tietojen toimittaminen shippereille ja tradereille

Järjestelmävastaava siirtoverkonhaltija toimittaa shippereille ja tradereille kauppojen selvittäjältä vastaanotetut hyväksytyt kaupankäynti-ilmoitukset seuraavalle kaasutoimituspäivälle ja kaasutoimituspäivän sisällä.

## Automatisoidut menettelyt

Kaikki tiedonvaihtomenettelyt ovat automatisoituja. Järjestelmävastaava siirtoverkonhaltija ei voi siksi myöntyä shipperien tai traderien pyyntöihin poiketa menettelyistä.

Shipperien ja traderien on noudatettava tiedonvaihdossa ohjeita, jotka ovat saatavilla järjestelmävastaavan siirtoverkonhaltijan portaalista (portaalin pääsyoikeussopimus ja käyttöohje) sekä Kaasumarkkinoiden menettelytapa- ja tiedonvaihto-ohjetta.

Shipperien ja traderien on myös noudatettava Kaasupörssin ja kaupan selvittäjän asettamia sääntöjä ja menettelyohjeita. Järjestelmävastaava siirtoverkonhaltija ei vastaa näistä.

## Vastuunrajaukset

Kaasupörssissä solmitun kaupan peruuntumisen seuraamuksia ei käsitellä näissä Kaasupörssin säännöissä, vaan Kaasupörssin ja kauppojen selvittäjän ylläpitämissä omissa säännöissä ja menettelyohjeissa. Järjestelmävastaava siirtoverkonhaltija ei vastaa niistä.

Kaikki erimielisyydet liittyen virheisiin ja varauksiin Kaasupörssissä tehtyjen kauppojen suhteen sekä kauppojen selvittäjän selvityspalveluihin ja tiedonvaihtoon järjestelmävastaavan siirtoverkonhaltijan kanssa on käsiteltävä shipperien, traderien ja kauppojen selvittäjän välillä. Järjestelmävastaava siirtoverkonhaltija ei vastaa näistä lukuun ottamatta järjestelmävastaavan siirtoverkonhaltijan tekemiä virheitä tai varauksia liittyen Kaasupörssistä vastaanotettujen tietojen vastaanottamiseen ja järjestelmävastaavan siirtoverkonhaltijan Kaasupörssille lähettämiin kaupankäynti-ilmoituksia koskeviin tietoihin.

## Määränjako

Kaasupörssin lähettämät virtuaalisen kauppapaikan hyväksymät kaupankäynti-ilmoitukset ovat osapuolen määränjako Kaasupörssissä ko. kaasutoimituspäivänä.

## Maksut

Shipperin tai traderin on maksettava mahdollinen maksu jokaisesta Kaasupörssin kautta tehdystä hyväksytystä kaupankäynti-ilmoituksesta. Maksun suuruus on esitetty järjestelmävastaavan siirtoverkonhaltijan voimassa olevassa hinnastossa.

## Muut ehdot

Kaikki muut sovellettavat ehdot on esitetty voimassa olevissa Kaasunsiirron säännöissä.

## Lisätiedot

Lisätietoja kaupankäynnistä Kaasupörssissä on saatavilla Kaasupörssistä ja selvityspalveluihin liittyen kauppojen selvittäjältä.